open-index/open-wikipedia-markdown huggingface dataset:
Ribera de Fiscal

A **Ribera de Fiscal** ye o nombre que se da a o sector central d'a valle de l'Ara dende aproximadament a boquera de lo río Forcos dica lo congosto de Baluport. Forma una subcomarca natural en Sobrarbe de la cual a cabecera ye o lugar de Fiscal, pero que historicament ha contau con atros nuclios con buena cosa de población como Chanovas, y atros mas chicos como Sant Felices, Albella, Arresa, Santa Olaria, etc.

A Ribera de Fiscal se troba de tot adentro d'o termin municipal de Fiscal, moderno, y coincide alto u baixo con o que dende o sieglo XIX heba estau os termins historico de Fiscal y d'Albella y Chanovas. O termino historico de Burgasé (valle de la Solana) no fa parte d'a ribera de l'Ara propiament dita.

A valle de la Solana ye una valle lateral muit relacionada, que se desaugua en l'Ara a traviés d'es dos barrancos que se'n diz «Guargas»: a Guarga de Caixol y a Guarga de Burgasé. Anque en bellas guías y publicacions han amaneixiu como termins intercambeables, no en son pas, y a Ribera de Fiscal se refiere estrictament a la valle principal recorrida por o río Ara.

## Cheografía

A Ribera la delimitan as garras d'a punta de Berroy por l'ueste y a valle d'o barranco de Sant Salvador tot contino. A sierra de Canciás debuixa toda una crencha por en sud y va dica achuntar-se con a sierra de Gabardón.

A punta de la Ferrera, por alto de Chanovas, se'n va ta meter-le una inclusa por o sud zarrando-se contra l'Ara por debaixo d'ixe lugar. As estribacions d'o tozal Pecuto, que como garras portentosas baixan dende a sierra de Nabaín, le zarran contra l'Ara por a ripa norte. Entre as dos formacions forman o congosto de Chanovas u de Baluport, que ye la salida que le queda a l'Ara pa marchar d'a Ribera.

Por o costau norte, as versants d'as diferents estribacions y sarratos que se despinchan dende a sierra de la Corona deseparan a Ribera de Fiscal contra la valle de la Solana, anque bel lugarichón (Muro de Solana) s'aposenta alto en a corona d'un cerro y no ha quiesto renunciar a tener envistas sobre as dos valles.

### Lugars

Os lugars que son cerca d'o río Ara y por ixo fan parte de la dita Ribera son:
*Fiscal.
*Lardiés.
*Borrastre.
*Arresa.
*Santa Olaria d'Ara.
*Ligüerre d'Ara.
*Chabierre d'Ara
*Sant Felices d'Ara.
*Sant Chuste.
*Planiello.
*Albella.
*Chanovas.
*La Cort.
*La Velilla.

Existe uns atros que son situaus en as alturas, y por ixo bellas vegadas se les incluye y atras vegadas no. Ixos son:
*Berroy.
*Muro de Solana.

## Se veiga tamién

*Barranco de Sant Salvador (Fiscal).
*Berroy.
*Punta de Berroy.
*Sierra d'a Corona.
*Sierra de Canciás.
*Sierra de Gabardón.
*Sierra de Sant Martín d'a Solana.
Congosto de Chanovas

:*Iste articlo tracta sobre o congosto de Chanovas u de Baluport. Pa atros emplegos d'o toponimo Chanovas se veiga [[Chanovas (desambigación)]], y pa Baluport, [[Baluport (desambigación)]].*

O **congosto de Chanovas** u **congosto de Baluport** ye un congosto aragonés que se troba sobre o río Ara entre os municipios de Fiscal y Boltanya, en a comarca de Sobrarbe.

O congosto prene o suyo primer nombre d'o lugar de Chanovas, a partir d'o cual s'escomienza. En l'actualidat i pasa la N-260 y conta con dos túnels, os túnels de Baluport. O paisache en o congosto se caracteriza por as crenchas cuasi verticals de penya calsinera, que destacan por alto d'una vechetación mediterrania de pin royo y lecinas, y que fan parte de l'anticlinal de Boltanya.

## Referencias
Baluport (desambigación)

O toponimo **Baluport** puede fer referencia a:
*Un d'os nombres que tiene o congosto de Chanovas.
*Os dos túnels construius en o trazau d'a N-260 en ixe congosto. Se veiga túnels de Baluport.
Sergio Ramos

**Sergio Ramos García** (Camas, Sevilla, 30 de marzo de 1986), conoixito como **Sergio Ramos**, ye un chugador de fútbol espanyol que chuga como esfensa central en o Real Madrid Club de Fútbol d'a Primera División d'Espanya.

Formau en as categorías inferiors d'o Sevilla, debutó en Primera División con o equipo Hispalense en 2004. En 2005 sinyó per o Real Madrid, equipo d'o que ye capitán dende 2015 y con o que s'ha proclamau entre atros títols, tetracampeón de Liga, tetracampeón d'Europa y tetracampeón d'o mundo. Ta nivel individual, ostenta o récord como defensor mas premiau, en os once ideals de FIFA y UEFA.

Ye internacional absoluto dende 2005 y capitán dende 2016, d'a selección espanyola, con ta que s'ha proclamau bicampión d'Europa (2008, 2012), y campión d'o mundo (2010). A livel individual, ye dimpués d'Iker Casillas, o chugador espanyol con mas internacionalidaz, siendo antimás o chugador europeu mas choven en adubir os 100 partius con a suya selección.

## Vinclos externos
*  En www.bdfutbol.com
Baptismo

O **baptismo** (por vía culta, anque en aragonés a pronunciación mas estendillada ye /ba'tismo/~/bal'tismo/, "batismo"  y "baltismo") ye un rito d'adopción d'o cristianismo que se relaciona cuasi en toz os casos con l'augua. A l'acción de dar o baptismo se le diz baptizar (pron. "*batizar*" u "*baltizar*").

Pa bellas ilesias cristianas, como a Catolica, o baptismo ye un sacramento. Pa atras, como os anabaptistas, o baptismo representa una «ordenanza de Cristo». O baptismo se celebra pa dar-le dentrada en a relichión cristiana a un individo.

## Popular

En muitos puestos de l'Alto Aragón, a l'acción de baptizar a una persona encara se le i diz **cristianar** de forma coloquial. Tradicionalment, os ninons se vestiban d'una forma especial pa la cerimonia de baptizo. A o vestiu que se les meteba pa ixa ocasión se le diz vestiu «de cristianar».

## Etimolochía

A parola baptismo dimana d'o latín 
Imachen:A. Doppåse, B. Dopmössa A - Nordiska museet - NM.0075058B.jpg|Gorret de cristianar.


## Referencias

## Se veiga tamién

*Ilesia baptista.
*Pila baptismal.

## Vinclos externos
Chanovas (desambigación)

**Chanovas** ye un toponimo que puede fer referencia a:

*O lugar de **[[Chanovas]]**, en a Ribera de Fiscal (Sobrarbe).
*L'antigo municipio d**'[[Albella y Chanovas]]**.
*O **[[congosto de Chanovas]]**, que ye aman d'ixa localidat.
*A penya d'a cerrada de Chanovas, una d'as masas petrias que cierran o congosto anterior.
*O **[[puent de Chanovas]]**, puent pinchau que data de 1881 y ye B.I.C..
*L**'[[entibo de Chanovas]]**, prochecto que no se plegó a construir nunca, pero por o cual s'expropión tres lugars d'a Ribera de Fiscal y toda la valle de la Solana.
Crencha

:*Iste articlo tracta sobre a crencha d'o pelo. Pa la crencha d'una montanya se veiga [[crencha (montanyas)]].*

A **crencha** ye una linia de largo en o pintinau d'as personas que desepara os pelos que son orientaus ta un canto d'a capeza y os que en son cara ta l'atro. En un sentiu amplo indica la raya meya d'a capeza.

Eixemplo:

No s'ha d'entivocar con una cresta que, como a d'un gallo, ye chusto lo contrario.

En un sentiu figurau, y como por a crencha d'as personas se i gosa veyer o cuiro cabelluto, a parola s'emplega tamién pa nombrar una loma u a punta prolargada d'un mont  en a cual no i haiga vechetación, por aon que i pasa bel camín, u bellas vegadas tamién porque ye de penya. En iste sentiu se pareix mas a l'uso castellano d'a parola «cresta», pero en aragonés se diz «crencha».

## Notas


## Referencias

## Se veiga tamién
*Cresta.
*Cortinilla (pintinau).
*Calba.
**Calbero.
*Tonsura.

## Vinclos externos
Crencha (montanyas)

En aragonés, a **crencha** d'un mont, una sierra u un sarrato ye una corona prolargada y libre d'arbolera arredol d'a punta u a loma superior, coincidindo alto u baixo con a zona de mayor altitut y dificil acceso, y que fa de dorsal entre dos versants  evidents.

A crencha puet estar sin vechetación arboria porque a causa de l'altitut no se'n faiga u, por contra, porque sía de lastras a causa de la mayor erosión. Bellas vegadas a penya se fa vistable, por o cual no pocas vegadas se documenta l'uso d'a parola crencha pa referir-se a la penya despullada y prolargada en o espinazo d'una sierra, u simplament una formación de penya que destaca contra la resta d'a montanya y que s'apareix de dificil u cuasi imposible acceso.

En Aragón en son eixemplos a crencha d'Estatás, a crencha de Tempestaz, a crencha de Creuenya u a crencha d'Ixalenques entre atras.

## Notas


## Referencias

## Se veiga tamién
*Corona (montanyas).
*Fitero.
*Ralla (cheomorfolochía estructural).
Cresta

A **cresta** (d'o latín <*CRISTA*) ye cualsiquier excrescencia vertical y prolargada sobre a crencha (u linia meya) d'a cabeza d'una persona u animal.

Se diz cresta tanto a que tienen animals como o gallo y a gallina,  que en tienen fixas y fetas de carne (carunculas), como o porput y a cogullada, que en tienen pero de plumas que pueden esturrufar y aplanar como quieran. Por extensión, se diz cresta as estructuras que tienen bels cascos (p. ex. a tipica estampa d'un soldau romano) u a de pelo que se fan bellas personas como pintinau (p. ex. en a estetica punk).

## Referencias

## Se veiga tamién

*Crencha.
*Crencha (montanyas).
Albella y Chanovas

:*Iste articlo tracta sobre o municipio desapareixito d'Albella y Chanovas. Pa atros usos d'o toponimo Albella se veiga [[Albella (desambigación)]], y pa Chanovas, se veiga [[Chanovas (desambigación)]].*

**Albella y Chanovas** (oficialment en castellano *Albella y Jánovas*) fue un municipio desapareixiu d'Aragón que existió entre o censo de 1897 y as zaguerías d'a decada de 1970, cuan fue absorviu por o municipio de Fiscal. Se trobaba en a Ribera de Fiscal, en a zona meya d'a valle de l'Ara, en o que huei ye a comarca de Sobrarbe, en a provincia de Uesca.

En chunto con municipio de Burgasé, fue un d'es dos municipios que desapareixión y fuen absorvius por Fiscal a consecuencia d'as expropiacions por o prochecto d'entibo de Chanovas que afectó a 17 nuclios de población d'a Ribera de Fiscal y a valle d'a Solana.

## Historia

O municipio apareix en o censo de 1897 por a fusión d'o municipio d'Albella y Planiello y o de Chanovas. Mientres que Chanovas veniba solo, Albella y Planiello ya teneba replegaus os nuclios de la Cort, la Velilla, Ligüerre d'Ara y Sant Felices dende o periodo intercensal 1842-1857 en o cual desapareixión mas de 2200 concellos por toda Espanya.

### Demografía


**Evolución d'a población d'Albella y Chanovas dende 1897 dica 1970.**

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:635 height:400
PlotArea   = left:50 bottom:50 top:30 right:30
DateFormat = x.y
Period     = from:0 till:1000
TimeAxis   = orientation:vertical
AlignBars  = late
ScaleMajor = gridcolor:darkgrey increment:100 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
  bar:1897 text:1897
  bar:1900 text:1900
  bar:1910 text:1910
  bar:1920 text:1920
  bar:1930 text:1930
  bar:1940 text:1940
  bar:1950 text:1950
  bar:1960 text:1960
  bar:1970 text:1970

PlotData=
  color:barra width:15 align:center

  bar:1897 from:0 till: 927
  bar:1900 from:0 till: 940
  bar:1910 from:0 till: 918
  bar:1920 from:0 till: 932
  bar:1930 from:0 till: 846
  bar:1940 from:0 till: 831
  bar:1950 from:0 till: 743
  bar:1960 from:0 till: 594
  bar:1970 from:0 till: 214

PlotData=

  bar:1897 at: 927 fontsize:S text: 927 shift:(0,5)
  bar:1900 at: 940 fontsize:S text: 940 shift:(0,5)
  bar:1910 at: 918 fontsize:S text: 918 shift:(0,5)
  bar:1920 at: 932 fontsize:S text: 932 shift:(0,5)
  bar:1930 at: 846 fontsize:S text: 846 shift:(0,5)
  bar:1940 at: 831 fontsize:S text: 831 shift:(0,5)
  bar:1950 at: 743 fontsize:S text: 743 shift:(0,5)
  bar:1960 at: 594 fontsize:S text: 594 shift:(0,5)
  bar:1970 at: 214 fontsize:S text: 214 shift:(0,5)

TextData=
  fontsize:S pos:(12,12)
  text:Fuent *Instituto Nacional de Estadística* d'Espanya - Elaboración grafica por Biquipedia



## Referencias
Albella y Planiello

:*Iste articlo tracta sobre o municipio desapareixito d'Albella y Planiello. Pa atros usos d'o toponimo Albella se veiga [[Albella (desambigación)]].*

**Albella y Planiello** (oficialment en castellano *Albella y Planillo*) fue un municipio d'Aragón desapareixiu que se trobaba en a Ribera de Fiscal, en l'actual comarca de Sobrarbe, en a provincia de Uesca.

O municipio se troba documentau dende o censo d'a Matricula Catastral (1842) dica lo censo de 1897, en o cual desaparece por achuntar-se con Chanovas, formando Albella y Chanovas. En o suyo momento de maxima población teneba arredol de 800 habitants entre seis lugars.

Albella y Planiello amaneixió como municipio con a creyación d'estos, en 1842. O formaban en primeras o lugar d'Albella y o barrio de Planiello, que ye a pocos metros d'a primera, con 141 habitants en total. Entre o periodo intercensal 1842-1857 absorvió atros lugars d'a redolada, que son Ligüerre d'Ara (126 hab.), Sant Felices d'Ara (59 hab.), la Velilla (52 hab.) y la Cort (119 hab.).

## Demografía


**Evolución d'a población d'Albella y Planiello dende 1842 dica 1887.**

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:600 height:400
PlotArea   = left:50 bottom:50 top:30 right:30
DateFormat = x.y
Period     = from:0 till:900
TimeAxis   = orientation:vertical
AlignBars  = late
ScaleMajor = gridcolor:darkgrey increment:100 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
  bar:1842 text:1842
  bar:1857 text:1857
  bar:1860 text:1860
  bar:1877 text:1877
  bar:1887 text:1887

PlotData=
  color:barra width:15 align:center

  bar:1842 from:0 till: 141
  bar:1857 from:0 till: 805
  bar:1860 from:0 till: 778
  bar:1877 from:0 till: 717  
  bar:1887 from:0 till: 739

PlotData=

  bar:1842 at: 141 fontsize:S text: 141 shift:(0,5)
  bar:1857 at: 805 fontsize:S text: 805 shift:(0,5)
  bar:1860 at: 778 fontsize:S text: 778 shift:(0,5)
  bar:1877 at: 717 fontsize:S text: 717 shift:(0,5)
  bar:1887 at: 739 fontsize:S text: 739 shift:(0,5)

TextData=
  fontsize:S pos:(12,12)
  text:Fuent *Instituto Nacional de Estadística* d'Espanya - Elaboración grafica por Biquipedia



## Referencias

## Se veiga tamién

*Ermita de Sant Úrbez d'Albella.
José Luis Acín Fanlo

**José Luis Acín Fanlo**, naixito de Piedrafita de Tena (Alto Galligo) en 1963, ye un escritor, etnografo y editor aragonés.

Licenciato en Cheografía y Historia, ha dedicato la suya carrera a os temas etnolochicos y etnograficos de l'Alto Aragón y tamién a la historia d'o pirineismo. Actualment ye o coordinador de l'aria de publicacions d'o Gubierno d'Aragón.

Ye miembro d'o Rolde de Estudios Aragoneses, o Centro d'Estudeos sobre a Despoblación y Desenvolique d'Arias Rurals (CEDDAR) y de l'Asociación Amigos de Sarrablo. Ha escrito a-saber-los libros sobre o Pireneu y especialment sobre a cultura tradicional y a vida d'enantes (etnolochía), que ilustra de regular con as suyas propias fotos.

## Obras
* 1992: *Los trabajos y los días en Aragón*, Mira editores.
* 1992: *Imágenes de la cultura popular aragonesa* (en chunto con su chermano Ramón Acín), Mira editores.
* 1995: *Pueblos abandonados: ¿Un mundo perdido?* (coordinau con Vicente Pinilla).
* 1996: *Cuentos aragoneses* (con José Luis Melero).
* 1997: *[[Paisajes con memoria: viaje a los pueblos deshabitados del Alto Aragón]]*, PRAMES.
* 2000: *Más cuentos aragoneses* (con J.L. Melero).
* 2000: *[[Tras las huellas de Lucien Briet]]*, PRAMES.

## Referencias

## Se veiga tamién
* Ramón Acín Fanlo.
Ramón Acín Fanlo

:*Iste articlo tracta sobre o escritor Ramón Acín. Pa atros usos d'o nombre Ramón Acín se veiga [[Ramón Acín (desambigación)]].*

**Ramón Acín Fanlo**, naixito de Piedrafita de Tena (Alto Galligo) en 1952, ye un profesor d'instituto, escritor, narrador, asayista y critico literario aragonés en luenga castellana. Ye chirmano mayor d'o tamién escritor y editor José Luis Acín.

Doctor en filolochía por a Universidat de Zaragoza, ye catedratico d'instituto en Luenga y Literatura. Cofundó y codirichió a revista literaria *El Bosque* entre 1992 y 1996, ha dirichito a colección «*Crónicas del Alba*» d'o Gubierno d'Aragón, «*Alba Joven*» d'a editorial Alba (Barcelona) y dirichió dica lo 1999 a colección «*Las Tres Sorores*» de a editorial aragonesa PRAMES.

Ha escrito articlos, criticas y entrevistas pa a-saber-las revistas literarias, y pa periodicos como Andalán, o Heraldo de Aragón, El Periódico de Aragón, Diario 16 u o Diario del Alto Aragón.

## Obras de narrativa y asayo
* *Narrativa o consumo literario*, (1990).
* *Los dedos de la mano*, (1992).
* *En cuarentena. Literatura y mercado*, (1996).
* *Aproximación a la narrativa de Javier Tomeo*, (2000).
* *La línea que come de tu mano*, (2000).
* *Manual de héroes*, (1989).
* *La vida condenada*, (1994).
* *¡Los que están al filo!*, (1999).
* *Extraños*, (2000).
* *La Marea*, (2001).
* *Cinco mujeres en la vida de un hombre*, (2004).
* *Siempre quedará París*, (2005).
* *Aunque de nada sirva*, (1995).
* *Así me vio*, (1997).
* *Máscaras para un espacio*, (1990).
* *Estrategias de la memoria*, (1990).
* *Palabra revelada*, (1996).
* *Secretos del tiempo escondido*, (2005).
* *Terror en La Cartuja*, (2006).
* *El caso de La Cofradia*, (2010).
* *Hermanos de sangre*, (2007).
* *Muerde el silencio*, (2007).
* *Misterio en El Collado*, (2008).
** Cuando es larga la sombra*, (2009).
* *Con el pie en el estribo*, (2010).
* *El caso de la cofradía*T, (2010).
* *Abrir la puerta*, (2013).
* *Ya no estoy entre vosotros*, (2014).
* *Monte Oscuro. Álbum de familia*, (2016).
* *La noche antes de irse*, (2016).
* *El tamaño del mundo*, (2017).
* *A lo largo de la vida*, (2019).
* *Un andar que no cesa*, (2020).
* *Los muertos que llevan los vivos*, (2021).

## Referencias

## Se veiga tamién
* José Luis Acín Fanlo, chirmano menor suyo.
Ramón Acín (desambigación)

O nombre **Ramón Acín** puede fer referencia a:

***[[Ramón Acín Aquilué]]** (1888-1936), pintor y escultor aragonés fusilau por os sublevaus en a Guerra Civil espanyola.
***[[Ramón Acín Fanlo]]** (1952 -), escritor, asayista y critico literario aragonés.
Sant Uriel Arcánchel

**Uriel** (en hebreu ; en griego ; en copto ; «fuego de Dios» u «luz de Dios»), ye seguntes a tradición cristiana y chudieva l’arcánchel mencionato en *[[Zohar]]*, *[[2 Esdras]]*, *[[Libro de Enoc]]* y atra literatura esoterica.

## Galeria d’imáchens

Imachen:Archangel Uriel, St James' Church, Grimsby.jpg|Representación en un vitral d'a Ilesia de Sant Chaime, Grimsby, Anglaterra.
Imachen:Archangel Uriel, Holy Trinity Church, Kingston upon Hull.jpg|Vitral d'a Ilesia d'a Santa Trinidat, Hull, Anglaterra.
Imachen:Saint Uriel, St Michael & All Angels, Howick.jpg|Ilesia de Sant Miguel y toz os Ánchels, Howick, Northumberland, Anglaterra.
Imachen:Image of Uriel the Archangel, Cairo.jpg|Fresco d’a Ilesia copta de Santa María, O Caire
Imachen:Uriel como el regente del Sol.jpg|Uriel como o rechent d'o sol, Museu Soumaya Plaza Loreto, Ciudat de Mexico
Imachen:LOC Painting 07.jpg|Mural d'o pintor Henry Oliver Walker, en Biblioteca d'o Congreso d'os Estaus Unius
Imachen:Vitral de la Catedral de Puebla.JPG|Vitral d'a Seu de Puebla, Puebla, Mexico
Imachen:Monumento a la familia Stirling - Argois.JPG|Estatua de l'arcánchel Uriel, Monumento a Perpetuidad, Paysandú, Uruguai


## Referencias

## Vinclos externos
Varello de Belchit

Lo **varello de Belchit** ye un cabezo de 322 metros d'altaria situau en lo termin municipal de Zaragoza cerca de La Cartuixa Baixa y d'El Burgo d'Ebro. En lo suyo cabalto bi ha un vértiz cheodesico.

La versant ueste desaugua enta lo barranco de las Casetas, la versant este lo fa enta lo barranco de Val de las Vacas.

## Toponimia
L'oronimo *varello de Belchit* deriva de lo nombre d'una partida de mont situada a lo sud de los acampos de Pérez Baerla y d'el Marqués. La palabra varello ye común en la microtoponimia de la redolada y puede corresponder a vals con fondón plan pero tamién a glacis y a esponals.

## Vinclos externos
*  [ftp://ftp.geodesia.ign.es/Red_Geodesica/Hoja0384/038413.pdf Fuella de lo vértiz cheodesico].
Albella (desambigación)

O  toponimo **Albella** puede fer referencia a:
*O lugar d**'[[Albella]]**, en a Ribera de Fiscal (Sobrarbe, Uesca).
*L'antigo municipio d**'[[Albella y Chanovas]]**, que existió entre 1897 y 1979.
*L'antigo municipio d**'[[Albella y Planiello]]**, dende 1842 dica 1897, a o que succedió l'anterior.
*A ermita de Sant Úrbez d'Albella, ermita que se troba cerca d'Albella.
Alto de Sant Quílez

L**'alto de Sant Quílez** (en castellano *Alto de San Quiles*) ye un mont de 1.503 m d'altaria situau en o termin municipal de Terrient.
Muela de Moscardón

A **muela de Moscardón** ye un muela de 1.564 m d'altaria situau en o termin municipal de Moscardón, en os Monts Universals.
La Vuitrera

**La Vuitrera** ye un mont de 1.848 metros d'altaria situau en o municipio de La Puebla de Valverde, en a provincia de Teruel, en a sierra de Chabalambre.
Penya Blanca (sierra de Camarena)

**Penya Blanca** (en castellano *Peñablanca*) ye un mont de 1.756 metros d'altaria situau en a muga entre os municipios de Camarena y La Puebla de Valverde, en a provincia de Teruel, en a sierra de Camarena.

## Vinclos externos
*  En "Mendikat"
*  [ftp://ftp.geodesia.ign.es/Red_Geodesica/Hoja0613/061359.pdf Fuella d'o vértiz cheodesico].
Caront (satelite)

**Caront** ye lo satelite mas gran de Plutón, y estió descubierto per l'astronomo estausunidense James W. Christy en 1978. O suyo nombre amprau d'o Caront, barquero d'o río Aqueronte en a mitolochía griega que s'encargaba de levar as almas a los infiernos. A suya forma ye esferica y ye formau prencipalment per chelo.

## Referencias
Supertierra

Una **supertierra** ye una planeta extrasolar con una masa mayor que la Tierra pero que ye substancialment abaixo d'aquels d'os chigáns de chelo d'o Sistema Solar, Urano y Neptuno, os cuals tien 15 y 17 vegadas a masa d'a Tierra respectivament. O nombre "supertierra" se refiere nomás que a la masa d'a planeta, y asinas no implica bella coseta sobre a suya habitabilidat.

A primera supertierra estio descubierta per Aleksander Wolszczan y Dale Frail arredol d'o púlsar "PSR B1257+12" en 1992. As dos planetas exteriors (clamatas "Poltergeist" y "Phobetor") d'o sistema tienen una masa aproximadament cuatro vegadas a masa d'a Tierra, masiau chicotas d'estar chigans gasistas.

## Tipos
A causa d'a mayor masa d'as supertierras, as suyas caracteristicas fisicas pueden diferir d'a Tierra; os modelos teoricos ta supertierras proporcionan cuatro composicions prencipals posibles seguntes a suya densidat: 
* supertierras de baixa densidat: son compuestas prencipalment de hidrocheno y helio (tamién clamadas minineptunos). 
* supertierras de densidat intermeya que tienen l'augua como elemento mas important (tamién clamadas planetas oceano). 
* supertierras de densidat intermeya pero que tienen un nuclio mas denso embolicau con una capa extendida de gas (tamién clamadas "nanas gasistas" u "subneptunos"). 
* supertierras de densidat alta ye creyida d'estar pedregosa y/u metalica, como a Tierra y las atras planetas terrestres d'o Sistema Solar.

## Referencias
Punta Raya

A **punta Raya** (en castellano *Puntal del Rayo*) ye un mont de 1.685 m d'altaria situau en a muga entre o termin municipal de Toril y Masegoso y una manga d'o municipio d'Albarracín, en a sierra de Chabalón.
Cruz de Sant Lazaro

A **Cruz de Sant Lazaro** ye un mont de 1.724 m d'altaria situau en o termin municipal de Chabaloyas, en a sierra de Chabalón.
Planeta oceano

Una **planeta oceano** (u tamién denominau mundo acuatico) ye un tipo hipotetico de planeta que la suya superficie sería completament cubierta per un oceano d'augua u atros liquidos, sin islas ni continentes u tierras emerchidas.

A planeta extrasolar "GJ 1214 b" ye la candidata conoixida mas probable ta una planeta oceano. Sindembargo s'aspera descubrir muitos mas obchectos semellants en l'esdevenider.

En chunyo de 2020, os cientificos d'a NASA informoron que ye prebable que as exoplanetas oceanos sían comunas en a Carrera de sant Chaime, seguntes estudios de modelos matematicos.

## En a ficción
As planetas oceano s'han utilizau prou como motivos argumentals, per o cheneral descritos con temperaturas benignas en a superficie y no masiada profundidat, a diferencia d'os oceanos muito profundos esperables en a realidat. Eixemplos:
* En a cinta *[[Interstellar]]* (2014), a planeta de Miller ye aparentment una planeta oceano.
* A novela de C.S. Lewis Perelandra tiene puesto en un mundo cubierto d'augua d'o mesmo nombre.
* "Lucky Starr y los oceanos de Venus" d'Isaac Asimov tiene puesto en Venus, representau como una planeta oceanica templada.
* A planeta Alpha, en "Fundación y Tierra" d'Isaac Asimov, ye un mundo oceanico (salvo per una sola isla) en orbita d'o sistema Alfa Centauri.
* A planeta Mare Infinitus, en a tetralochía "As cancions de Hyperion" de Dan Simmons ye un mundo oceanico d'auguas de una color viola.
* A novela Solaris (1961) de Stanisław Lem chira arredol d'una planeta oceano, que ye en verdat un solo organismo de grandaria d'un oceano.
* En a cinta "Waterworld" (1995), ye ambientau en l'anyo 2500 y las capas de chelo polars d'a Tierra s'han redetiu, dando puesto a inundacions catastroficas que a la suya vegada converten a Tierra en una planeta oceano.
* A planeta Thalassa, d'a novela "cancions d'a leixana Tierra" per Arthur C. Clarke.
* En a serie televisiva espanyola "Lo barco", a Tierra se converte en una planeta oceano dimpués d'una esferra.

## Referencias
Encelado (satelite)

**Encelado** ye lo sexto satelite mas gran de Saturno, con bels 500&nbsp;km de diametro, aproximadament a decena parti d'o diametro de Titán, que ye lo mayor satelite saturniano. Ye cubierto per una capa de chelo recient y limpio que reflecta cuasi tota la luz solar que incide sobre él, per o que la temperatura superficial nomás aconsigue los –198 C a meyodía. Tot y con a suya chicota grandaria, tiene una amplia variedat de rasgos superficials que van dende rechions antigas y plenas de craters dica terrenos chóvens y deformaus tectonicament que se formoron fa tasament 100 millons d'anyos.

Estió descubierto lo 28 d'agosto de 1789 per William Herschel, pero se sabeba muito poco d'él dica que las sondas Voyager pasoron muito amán a primers d'o decenio de 1980. En 2005, la sonda Cassini-Huygens prencipió una serie de sobrevuelos que reveloron mayors detalles.

## Exploración
A sonda Voyager 2 pasó amán y obtenió imáchens d'alta resolución en agosto de 1981, revelando la choven superficie d'iste satelite.
Manimenos o estudio deteniu prencipió con a plegada d'a misión Cassini-Huygens o 30 de chunyo de 2004, cuan se metió en orbita arredol de Saturno.

## Vida en Encelado
A sonda Cassini-Huygens ha proporcionau una cerenya evidencia de que Encelado tien un oceano con una fuent d'enerchía, nutrients y moleculas organicas, fendo d'él uno d'os puestos millors pa lo estudio d'entornos potencialment habitables per a vida extraterrestre.

## Referencias
Enrique Villaplana

**Enrique Villaplana Vargas**, conoixiu tamién y a sobén como **Enric Villaplana**, naixiu de Denya (Alicant, País Valenciano) lo 7 de marzo de 1914, manresano d'adopción y muerto en Manresa (Baches, Catalunya) lo 16 de mayo de 1983, fue un atleta espanyol especializau en a preba de marcha atletica que estió campión d'Espanya de 50 km marcha cuatre vegadas y que tenió lo récord d'Espanya d'a misma preba mientres 28 anyadas.

A livel internacional partecipó en os Chuegos Olimpicos de 1948 celebraus en Londres; Enrique teneba la millor marca de l'anyo de toz os partecipants pero fue albandonau por os directivos d'a selección espanyola y no podió dormir ni minchar correctament y en consecuencia lo suyo rendimiento baixó muito aconsiguiendo nomás que la 9ena posición.

As victorias d'Enric tenioron un gran impacto en Manresa y se creyó lo *Trofeu Enric Villaplana de Marxa Atlètica* entre los anyos 1961 y 1982; dimpués d'a suya muerte se creyó lo *Memorial Enric Villaplana de Marxa Atlètica*, dende 1983 dica 1991, que en l'anyo 2016 se tornó a fer dica l'actualidat. 

## Referencias

## Vinclos externos
*  ''Enric Villaplana'' en a Enciclopedia.cat.
Muela de Saldón

A **muela de Saldón** ye un muela de 1.527 m d'altaria situau en a manga d'Albarracín entre Saldón y Val de Cuenca, en os Monts Universals.
Cabezo de Cuarto Pelau

O **cabezo de Cuarto Pelau** (en castellano *cabezo de Cuarto Pelado*) ye un mont de 1.764 m d'altaria situau en o trifinio entre os termins municipals de Cantaviella, Canyada de Benatanduz y Fortanet, en a sierra de la Rocha de las Defesas.
Penya Redonda

**Penya Redonda** (en castellano *Peñarredonda*) ye un mont de 1.513 m d'altaria situau en o termin municipal d'Albarracín, en a sierra de Penya Redonda.
Cerrito Cuatreño

**Cerrito Cuatreño** ye un mont de 1.389 m d'altaria situau en a muga entre os municipios de Rubiales, Tormón, Tramacastiel y una manga d'Albarracín, en a sierra de Penya Redonda.
Penya Gotera

**Penya Gotera** (en castellano *Peña Gotera*) ye un mont de 1.491 m d'altaria situau en a muga entre Tormón y una manga d'Albarracín, en a sierra de Penya Redonda.
Tres Castillos

**Tres Castillos** ye un mont de 1.484 m d'altaria situau en o termín municipal de Tormón, en a sierra de Penya Redonda, provincia de Teruel.
Cabezo de los Noviellos

Lo **cabezo de los Noviellos** ye una cima de 1.512 metros d'altaria de la sierra de los Cabezos. Ye situau en lo cabo norte de lo termin municipal de La Puebla de Valverde entre los termins municipals de Teruel, Corbalán y Formich Susano (provincia de Teruel).

## Toponimia
L'oronimo *cabezo de los [[Noviello]]s* ye transparent en aragonés y se documenta en un texto de 1465 sobre los mollons entre La Gasconiella y La Puebla de Valverde escrito en aragonés teruelano:

L'alternancia entre *[[cabezo]]* y *cerro* en lo sieglo XV amuestra la substitución de la primera forma por la segunda con lo suyo significau en castellano, que ye la sola que s'emplega actualment (*Cerro de los Novillos*).

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Teruel*. Servicio de publicaciones de Ministerio de Industria y Energía, 1983.
Planeta de lava

Una **planeta de lava** ye un tipo hipotetico de planeta terrestre con a suya superficie mayoritariament u enterament cubierta per lava fundida. Situacions an tals planetas podrían existir incluyen una planeta terrestre chovena nomás dimpués d'a suya formación, una planeta que recientment ha padeixió un caso de colisión gran, u una planeta que orbita muita cercana a la suya estrela, causando que tienga unas fuerzas de mareya y irradiación intensas.

## Candidatos
L'ausencia de mundos de lava en o Sistema Solar suposa que la suya existencia siga estando teorica. Mesmo Venus, que ye la planeta mas calient d'o sistema solar, que tien una intensa actividat volcanica y los suyos amplos plans de lava solidificada, queda difuera d'ista categoría planetaria. Ye probable que belunas d'as exoplanetas trobadas dica hue sían mundos de lava considerando la suya grandaria, masa y orbita; como per eixemplo "COROT-7b", "Kepler-10b","Alpha Centauri Bb" y "Kepler-78b".

## En a ficción
As planetas de lava han estau representaus cuantas vegadas en cintas de ciencia ficción. Tal ye lo caso d'a planeta "Mustafar" en *[[Star Wars Episode III: Revenge Of The Sith]]*. Antiparti la planeta "Excalbia", d'a serie de televisión *[[Star Trek]]* ye una planeta de lava, que ye o puesto d'una abanzada civilización con formas de vida basadas en o silicio.

## Referencias
Lo Dugo

**Lo Dugo** yera un dragón volador de chicota grandaria que viviba en Castillón Roi en una espelunga amán a lo lugar y que yera a lo servicio d'os sinyors feudals d'o castiello. Per as nueiz saliba d'a suya guarida y volando s'introduciba en as casas d'aquels que teneban deudas con o sinyor d'o lugar y raptaba las doncellas.

Dica que un diya, os vecins s'unioron y fueron dica la espelunga. Depositoron en ella abundant fusta y le metieron fuego matando asinas a lo dragón.

En agradeiximiento se construyió una ermita en iste mesmo puesto dedicada a Sant Salvador.

## Etimolochía
Ye posible que lo dugo no estase un dragón sino un bobón de grandaza grandaria asinas que ixo explicaría lo suyo nombre que ye como se dicen en ista redolada a istas aus.

## Referencias
Radio (cheometría)

En cheometría, o **radio** d'una circumferencia ye qualsequier segmento que une lo centro a qualsequier punto de dita circumferencia. A longaria d'o radio ye la metat d'a longaria d'o diametro. Toz os radios d'una circumferencia, un cerclo, una esfera y una hiperesfera, respectivament, poseyen a mesma longaria.

O radio d'una esfera: qualsequier segmento que une lo centro con un punto d'a suya superficie.
Diametro

En cheometría, o **diametro** ye lo segmento de recta que pasa per lo centro y une dos puntos opuestos d'una circumferencia. En tres dimensions (una esfera) se define como lo segmento que pasa per o centro y tiene los suyos cabos en a superficie d'ista. Ista noción puede extender-se sin variacions a una hiperesfera de mas dimensions. Mesmo puede extender-se una noción de diametro a figuras que no son esferas, cuan son subconchuntos d'un espacio metrico arbitrario.

En muitas aplicacions tecnicas s'emplega lo simbolo ⌀ (Unicode U+2300) pa la longaria d'o diametro.
(486958) Arrokoth

**2014 MU<sub>69</sub>**, conoixiu como **Arrokoth** (d'antis apodau por la NASA como ***Ultima Thule***  y dito provisionalment como PT1 y 1110113Y por os equipos que controlan la misión *[[New Horizons]]* y lo telescopio espacial Hubble), ye un obcheto transneptuniano localizau en a cincha de Kuiper. Ye composau d'a chunta de dos parti clamadas "Ultima" y "Thule", de 19&nbsp;km y 14&nbsp;km respectivament. Con un periodo orbital de 298 anyadas y una inclinación
baixa y excentricidat, ye clasificau como un obcheto clasico d'a cincha de Kuiper.

## Caracteristicas
Arrokoth tien una color roya suchestiva de compuestos organicos. Arrokoth se piensa que orichinalment estió dos obchectos, "Ultima" y "Thule", que con o tiempo se tocoron y fusionoron en l'obchecto visible hue.

## Exploración
Arrokoth estió descubierto lo 26 de chunio de 2014 fendo servir d'o Telescopio espacial Hubble.

Con a vesita d'a sonda New Horizons l'1 de chinero de 2019, Arrokoth acayeixeba l'obchecto mas leixano en o Sistema Solar visitau per una nau espacial.

New Horizons vinió nomás que 3500&nbsp;km de 2014 MU 69, tres vegadas mas cerca que la trobada con Plutón.
Exoplanetolochía

A **exoplanetolochía**, u **ciencia exoplanetaria**, ye una ciencia relacionada con o estudio d'as exoplanetas (u planetas extrasolars). Emplega un enfoque interdisciplinario que incluye astrobiolochía, astrofisica, astronomía, a ciencia planetaria (u planetolochía), cheoquimica, astroquímica y astrocheolochía. A exoplanetolochía s'ocupa d'o estudio d'as planetas extrasolars en termins d'a suya fisica, a biolochía teorica y la geoquímica. L'escubrimiento de exoplanetas en transito debant d'a suya estrela mai ha dau puesto a la naixencia d'iste nuevo campo emerchent en a ciencia.

## Referencias
Planeta sin nuclio

Una **planeta sin nuclio** (en anglés "coreless planet") ye un tipo teorico de exoplaneta terrestre que no tien nuclio metalico; asinas a planeta ye efectivament nomás que un granizo manto pedregoso.

## Referencias
Planeta circumbinaria

Una **planeta circumbinaria** ye una exoplaneta que orbita arredol de dos estrelas en cuenta d'una sola.

A primera planeta extrasolar circumbinaria confirmada se troba en orbita arredol d'o sistema *PSR B1620-26*, que contiene una púlsar de milisegundos y una nana blanca, y se troba en o cumulo globular M4. A planeta tien 2,5 vegadas a masa de Chupiter en una orbita de 23 UA.

## Lista de planetas circumbinarias

## En Ciencia ficción
As planetas circumbinarias son comunas en muitas historias de ciencia ficción. Per eixemplo:

* en a serie *[[Star Wars Episode IV: A New Hope|Star Wars]]*, a planeta Tatooine orbita un sistema de estrelas binario.
* en a serie *[[Doctor Who]]*, a planeta Gallifrey orbita arredol d'un sistema estelar binario.
* en a novela *[[Solaris]]*, a planeta que da titol a la obra orbita arredol de dos sols. A planeta poseye una orbita estable, lo que ye imposible pa los cientificos de l'hipotetico futuro en o cual transcorre. Ista violación d'as teorías ye lo que atraye la investigación sobre ixa planeta descubrindo-se fenomenos encara mas sorprendents.

## Referencias
Alto d'el Morrón (sierra de Sollavientos)

L**'alto d'el Morrón** ye un mont de 1.889 metros d'altaria situau en a provincia de Teruel, en a sierra de Sollavientos (Serranías de Gúdar).

## Toponimia
L'oronimo *El [[Morrón]]* significa la part mes vistable d'un cinglo,

## Referencias
Tarrascón

**Tarrascón** ye un mont de 1.813 metros d'altaria situau en o municipio de Fortanet, en a provincia de Teruel, en os monts de Tarrascón.
Penya de l'Aguila (Andorra)

A **penya de l'Aguila** (en castellano *Peña del Águila*) ye un mont de 834 metros d'altaria situau en a muga entre os municipios d'Andorra y Alcorisa, en a provincia de Teruel.
La Cerrada (Andorra)

**La Cerrada** ye un mont de 820 metros d'altaria situau en o municipio d'Andorra, en a provincia de Teruel.

## Toponimia
Lo toponimo *Cerrada* ye un participio-adchectivo substantivau que presenta lo sufixo *[[sufixo -ada|-ada]]*. *[[Cerrada]]* ye común como formant chenerico de toponimos y puede tener significau oronimico u no. Lo significau orichinal gosa estar relacionau con terrenos de cautivo cerraus con una cleta u una tapia. La Cerrada d'Andorra podría tener unatro significau por presentar perspectiva frontal concava vista dende esta localidat.

## Referencias
Cabezo d'el Pinar

O **cabezo d'el Pinar** ye un mont de 743 metros d'altaria situau en o municipio d'Alcorisa, en a provincia de Teruel.
Orbita

En a ciencia fisica, una **orbita** (d'o latín *< orbĭta* "carril") ye la trachectoria curvada gravitacionalment d'un obchecto como per eixemplo la trachectoria d'una planeta arredol d'a suya estrela u d'un satelite natural arredol d'a suya planeta. Normalment la orbita se refiere a una trachectoria que ye repetida regularment encara que tamién puede referir-se a una trachectoria sola.

## Elementos orbitals u Keplerians
Pa describir matematicament una orbita s'amenesten seis parametros clamaus elementos orbitals u elementos Keplerians.
* Longaria d'o nodo ascendent (\Omega\,\!)
* Inclinación d'a orbita (i\,\!)
* Argumento d'o perihelio (\omega\,\!) 
* Semieixe mayor d'a orbita (a\,\!)
* Excentricidat d'a orbita (e\,\!)
* Anomalía meya d'a epoca (M_o\,\!)

## Tipos de orbitas seguntes a cheometría
* Orbita circular.
* Orbita eliptica.
* Orbita parabolica.
* Orbita hiperbolica.

## Tipos de orbitas d'os satelites artificials
* Orbita baixa terrestre (LEO).
* Orbita meya terrestre (MEO).
* Orbita polar.
* Orbita polar heliosincrona.
* Orbita d'estacionamento.
* Orbita cheosincrona (GSO).
* Orbita cheoestacionaria (GEO).
* Orbita de transferencia de Hohmann.
* Orbita de Molniya.
* Orbita fosal.

## Referencias
La Zaragozana (Val de Linars)

**La Zaragozana** ye una montanya de 1.909 metros d'altaria situada en a provincia de Teruel, en a sierra de Sollavientos (Serranías de Gúdar).
La Torre (sierra de la Lastra)

**La Torre** ye un mont de 1.468 metros d'altaria situau en o municipio d'Aliaga, en a provincia de Teruel, en a sierra de la Lastra.
Orbita baixa terrestre

Una **orbita baixa terrestre** u tamién *LEO* (de l'anglés *Low Earth Orbit*) ye un tipo d'orbita que ye centrada en a Tierra con una altaria de 2,000&nbsp;km u menos (aproximadament una tercera parti d'o radio d'a Tierra) u un periodo orbital de 128 minutos u menos.  A mayoría d'os obchectos espacials feitos per la humanidat son en LEO. A velocidat orbital normal ta LEO ye arredol de 7.8&nbsp;km/s (28,080&nbsp;km/h).

## Eixemplos
* A Estación Espacial Internacional (ISS) ye en una orbita LEO arredol de 330&nbsp;km d'altaria.
* Os satelites Iridium orbitan a arredol 780&nbsp;km.
* GRACE yera, y GRACE-FO ye, orbitando a arredol de 500&nbsp;km.
* O telescopio espacial Hubble orbita a 540&nbsp;km d'altaria d'a Tierra.
* A Estación espacial china Tiangong-2 orbita a 370&nbsp;km.

## Referencias
Cabezo Royo

**Cabezo Royo** ye un mont de 1.374 metros d'altaria situau en a provincia de Teruel, en o municipio de Loscos, en a sierra de Badenas.
Cabezo d'el Cuervo

O **cabezo d'el Cuervo** (en castellano *Cabezo del Cuervo*) ye un mont de 1.328 metros d'altaria situau en a provincia de Teruel, en a muga entre os municipios de Mont-fort, Allueva y Loscos, en a sierra de Badenas.
Cerro del Herrador

O **cerro del Herrador** u **cerro de los Siete Lugares** ye un pueyo de 1.644 metros d'altaria situau en a sierra de Molatiellas, en a provincia de Teruel.

Se troba en o trifinio municipal y comarcal entre Mont Agut (Comunidat de Teruel), Allepuz (Mayestrato) y Gúdar (Gúdar-Chabalambre).
Penya d'el Cuervo (sierra de Mont Albán)

:*Este articlo tracta sobre una *'penya d'el Cuervo** que bi ha en la [[sierra de Mont Albán]] entre [[La Foz de la Viella]] y [[Chosa]], pa los atros toponimos **penya d'el Cuervo**, se veiga **penya d'el Cuervo (desambigación)**.''


La **penya d'el Cuervo*' (en [[idioma castellano|castellano]] *peña del Cuervo*) ye una [[cima]] de 1.023 metros d'altaria de la [[sierra de Mont Albán]] situada entre los [[termins municipals]] de [[Chosa]] y de [[La Foz de la Viella]], en la [[provincia de Teruel]].

==Toponimia==
L'[[oronimia aragonesa|oronimo]] *penya d'el Cuervo* ye transparent en aragonés, nombra una especie animal que dondeya por la [[penya]], y se torna a trobar en atras sierras cercanas.

Se fa mención d'esta penya d'el Cuervo en la versión latina de lo "*Fuero de Teruel*".


En lo "*fuero romanz de Teruel''" se nombra con la forma en aragonés:

## Referencias
Penya d'el Cuervo

**Penya d'el Cuervo** puede estar:
***[[Penya d'el Cuervo (sierra de Badenas)|Penya d'el Cuervo]]**, penya que bi ha en Mont-fort (Teruel).
***[[Penya d'el Cuervo (sierra de Mont Albán)|Penya d'el Cuervo]]**, penya que bi ha entre los termins municipals de La Foz de la Viella y Chosa (Teruel).
Juan Moneva y Puyol

:*Pa o municipio d'a provincia de Zaragoza, se veiga [[Moneva]].*

**Juan Moneva y Puyol** (Pollos, Valladolit, 21 d'agosto de 1871 - Zaragoza, 7 de chulio de 1951) fue un churista, avogau, catedratico d'universidat y politico aragonés naixiu de Castiella cuasi de casualidat. Fillo de zaragozanos, s'en tornarían ta la ciudat en 1878, cuan teneba 7 anyos, y pa cutio.

## Formación
Estudió Bachillerato en Zaragoza, a on se tituló en Artes en 1887, y se licenció en Ciencias por a Universidat de Zaragoza en 1892. Dimpués, emprendió a carrera de Dreito, d'a cual se'n licenció en 1895. Dende 1897 fue doctor en Dreito por a mesma Universidat.

Obtenió a catedra de Dreito Canonico en a Universidat de Zaragoza en 1903 y a exerció mas de cuaranta anyos dica 1941, cuan se chubiló por fuerza.

## Personalidat
Hombre profundament catolico, teneba como conceptos en alto la honor y la moral, y detestaba la hipocresía, con a cual se concaraba dreito y con gran franqueza, o que le fizo tener bels conflictos con atras personas en a suya vida.

Sentiba gran amor por Aragón, y como churista esfendió firme as particulridaz d'o dreito aragonés contra lo que él consideraba a «invasión» d'o dreito común. Fue a figura mas representativa d'ixe movimiento.Ya enantes d'a Guerra Civil fue vocal en a comisión codificadera de dreitos forals. Dimpués d'o conflicto, fue president d'o Consello d'Estudeos de Dreito Aragonés dende 1940, y promovió a celebración d'o II Congreso de Churisconsultos Aragoneses. Fue fundador y director d'o Estudio de Filología de Aragón.

Amo d'una gran cultura, teneba una visión ampla d'Espanya que le capacitaba pa querer y comprender as atras rechions. De choven, heba viviu en un ambient familiar marcau por l'anti-catalanismo, manimenos d'adulto plegaría a apreciar a cultura de Catalunya, fizo grans amigos catalans entre hombres de Leis y de Letras, leyeba a os grans autors catalans d'a suya epoca y secundó os esfuerzos d'Eduard Toda pa reconstruir o monesterio y  abadía de Poblet. Plegó a estar miembro d'a Reyal Academia de Buenas Letras de Barcelona y de l*'[[Institut d'Estudis Catalans]]*.

Tamién estaría miembro d'a Reyal Academia de Buenas Letras de Sevilla, a *[[Real Academia Española]]*, a Reyal Academia de Ciencias Morals y Politicas de Madrit y a Reyal Academia de Churisprudencia y Lechislación.

## Referencias

## Se veiga tamién
* Francesc Cambó.
* Estudio de Filología de Aragón.
Alto d'el Chaparroso

L**'alto d'el Chaparroso** ye un mont de 1.804 m d'altaria situau en a muga entre os termins municipals de Nogueruelas y Alcalá de la Selva. Ye situau en a sierra de Nogueruelas, pero chunto a la sierra de Mora.

## Referencias
La Talaya (sierra de Mayabona)

**La Talaya** (*La Atalaya* en castellano) ye un mont de 1.598 metros d'altaria situau en o municipio de Puertomingalbo, en a sierra de Mayabona.
Cerro Antona

O **cerro Antona** ye un pueyo aragonés de 1.722 m d'altaria que se troba situau en o termin municipal de Nogueruelas (Gúdar-Chabalambre), en a sierra de Nogueruelas.
Alto de la Ponza

L**'alto de la Ponza** ye un mont de 1.555 metros d'altaria situau en o municipio de Mosqueruela, en a sierra de Mayabona.
Pueyo de la Talaya

Lo **pueyo de la Talaya** (*La Atalaya* en castellano) ye cabezo de 450 metros d'altaria en o cabalto d'una loma situada a l'ueste d'o río Galligo, en o municipio de Marracos, en a provincia de Zaragoza.

En a suya cima bi ha un vértiz cheodesico.

## Toponimia
L'oronimo *[[pueyo]] de la [[talaya (orografía)|Talaya]]* presenta dos formants comuns en la microtoponimia aragonesa. Una talaya ye en orografía un punto prou alto y vistable que permite posar-ie un puesto de vichilancia de los terrenos d'arredol. L'arabismo *talaya* creyó muitos toponimos en tiempos de la reconquiesta de la val d'Ebro y Sistema Iberico, lo que ixampló dimpués lo significau orichinal de "torraza situada en alto" a lo d'"altaria bien vistable en lo terreno".

A primers de lo sieglo XVII lo portugués João Baptista Labanha en fizo mención en lo suyo libro "*[[Itinerario del Reyno de Aragón (1610-1611)]]*":

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0285/028525.pdf Fuella d'o vértiz cheodesico].
Ignacio de la Riva

**Ignacio José de la  Riva de la Viña**, conoixito tamién a sobén como **Ignacio de la Riva** u **Ignacio J. de la Riva** y naixiu de Madrit, (Castilla a Nueva hue Comunidat de Madrit) lo 8 de chinero de 1960, ye un herpetologo especializau en anuros tropicals y as suyas malautías en especial a chytridiomycosis, d'os que ha feito cualques descripcions y redescubrimientos, .

## Vinclos externos
*  ''El señor de los anfibios''.
Cerro de la Carra

O **cerro de la Carra** ye un pueyo de 485 metros d'altaria situau en o municipio de Sierra de Luna, en a provincia de Zaragoza.

En a suya cima bi ha un vértiz cheodesico.

## Vinclos externos
*  [ftp://ftp.geodesia.ign.es/Red_Geodesica/Hoja0284/028483.pdf Fuella d'o vértiz cheodesico]
Michael McDonald

**Michael McDonald** (**Michael James McDonald**), naixiu de Fullerton (California) o 31 d'aviento de 1964, ye un actor estausunidense.

## Se veiga tamién
* Cintas interpretadas por Michael McDonald.

## Vinclos externo s

*  Michael McDonald en IMDb.
Mont Frontón (Abanto)

Lo **mont Frontón** ye un pico de 1.182 metros d'altaria, situau en la sierra d'el Frontón de que ye la suya cima.

En a suya cima bi ha un vértiz cheodesico.

## Toponimia
L'oronimo *Frontón* ye una derivación de lo latín *FRONTEM* u de l'aragonés medieval *[[fruent]]* con sufixo *[[sufixo -ón|-ón]]*, se torna a trobar en atras comarcas y fa referencia a la gran pendient de la vertient nordoriental.

## Vinclos externos
*  [ftp://ftp.geodesia.ign.es/Red_Geodesica/Hoja0464/046457.pdf Fuella d'o vértiz cheodesico].